Dr Viktor Emanuel II. (italiänisch Vittorio Emanuele) (* 14. Merz 1820 z Turin; † 9. Januar 1878 z Rom) isch vo 1849 bis 1861 König vo Sardinie gsi. Er het zum Huus Savoye ghört, wo für d Einigung vo Italie iidrätte isch. Das isch vo de Freiwilligeverbänd under em Giuseppe Garibaldi in drei Unabhängigkeitschrieg verwirkligt worde. Am 17. Merz 1861 isch dr Viktor Emanuel II. z Turin zum König vo Italie usgrüeft worde. Bis zu siim Dod 1878 het er as e konstitutionelle Monarch dr Nationalstaat Italie regiert, wo Sardinie und Piemont Brovinze drvo gsi si.